شەفەق نیوز/ سەرچەوەیگ خۆجێیی، ئمڕوو جمعە،
خەوەردا وە رزکاربوین ژن ئەیزیدییگ لە خەڵک ئاوای ( کۆجو) لە شەنگال، لە تەقەلای
رفاننی لە کامپ ( هول) لە سوریا.
خودیدا جوقی وەڕێۆبەر ناحیەی سنونی لە قەزای
شەنگال ئەرا ئاژانس شەفەق نیوز وت: هێزەیل قەسەدە شکست وە تەقەلای قاچاخچییگ لە
داعش هاوردن لە بردن نەسرین ژنە ئەیزیدیەگە ئەرا شوونیگ تر، وتیش؛ هێزەیل قەسەدە دەسکیر
قاچاخچیەگە کردن، ک خوەی لە ریخریاگ داعشە، وژنەگە ئازاد کریا وبریا ئەرا شار حەسەکە.
هەمیش وت: لایەنە فەرمیەگان هانە چەوەڕی کەسوکارەیل
نەسرین تا وەریبگرن، و دیاریکرد ک باوگ وداڵگ نەسرین و خوەشکەگەی ریخریاگ داعش لە
ئاوای کۆجو رفانەیان  لەوەخت داگیرکردن شەنگال
لە ساڵ ٢٠١٤، وهیمان چارەنووسیان نادیارە، و شیرین ویاسەمین خوەشکەیلی لە ٢٠١٩
رزگار کریان.
